ຫົວໜ້າທູດເກົາຫລີເໜືອ ເດີນທາງໄປ ເຈລະຈາກັບ ທູດພິເສດສະຫະລັດ
ຫົວໜ້າທູດ​ພິ​ເສດ​ຂອງເກົາຫລີ​ເໜືອ ​ໃນ​ການ​ເຈລະຈາ 6 ຝ່າຍ ​​ເດີນທາ​ງ​ໄປເຖິງປັກ​ກິ່ງ ເພື່ອໂອ້ລົມກັບຝ່າຍສະຫະລັດ ເລື່ອງນິວເຄລຍ ຂອງເກົາຫລີເໜືອ
ຫົວໜ້າທູດພິເສດຂອງເກົາຫລີເໜືອ ໃນການເຈລະຈາ 6 ຝ່າຍ ກ່ຽວກັບໂຄງການ ນີວເຄລຍຂອງຕົນນັ້ນ ໄດ້ເດີນທາງໄປເຖິງກຸງປັກກິ່ງ ບ່ອນທີ່ທ່ານຈະເຈລະຈາຫາລື ໃນອາທິດນີ້ ກັບຄູ່ຕຳແໜ່ງຝ່າຍສະຫະລັດ ຮອງລັດຖະມົນຕີກະຊວງການຕ່າງປະເທດຄົນທີນຶ່ງຂອງເກົາຫຼີເໜືອ ທ່ານ Kim Kye Gwan ໄດ້ເດີນທາງໄປເຖິງກຸງປັກກິ່ງ ໃນວັນອັງ ຄານມື້ນີ້ສອງມື້ກ່ອນໝາຍກຳນົດພົບ ປະກັບທູດພິເສດຂອງສະຫະລັດ ທ່ານ Glen Davies ການປະຊຸມດັ່ງກ່າວນີ້ ເປັນ ການພົບປະຄັ້ງທີສາມລະຫວ່າງສະຫະລັດ ແລະເກົາຫລີເໜືອ ນັບຕັ້ງແຕ່ເດືອນກໍລະ ກົດ ປີກາຍນີ້ເປັນຕົ້ນມາ ແລະເປັນຄັ້ງທໍາອິດນັບຕັ້ງແຕ່ການເຖິງແກ່ອະສັນຍະກຳຂອງ ມື້ລາງຜູ້ນໍາເກົາຫຼີເໜືອ ທ່ານ Kim Jong Il ໃນວັນທີ 16 ເດືອນທັນວາຜ່ານມາ ທັງສອງຝ່າຍຈະສົນທະນາກັນ ກ່ຽວກັບຄວາມເປັນໄປໄດ້ໃນການເປີດການເຈລະຈາ 6 ຝ່າຍຄືນໃໝ່ ທີ່ແໃສ່ເພື່ອຊັກຊວນໃຫ້ເກົາຫຼີເໜືອທັບມ້າງໂຄງການສ້າງອາວຸດນີວຄເລຍ ເພື່ອແລກປ່ຽນກັບການຊ່ອຍເຫຼືອທາງອາຫານພະລັງງານໄຟຟ້າແລະການຊ່ວຍເຫລືອ ອື່ນໆ ໃນປີ 2009 ພຽງຢາງໄດ້ຍ່າງອອກຈາກກອງປະຊຸມແລະໄດ້ທໍາການທົດລອງ ອາວຸດປະລະມານູຄັ້ງທີ່ສອງ ພ້ອມທັງການທົດລອງລູກສອນ ໄຟທີ່ຍິງໄດ້ໃນລະຍະໄກ